Γιώργος Αβραμίδης

Ο Γιώργος Αβραμίδης (Θεσσαλονίκη, 23 Ιανουαρίου 1977) είναι Έλληνας μουσικός και τρομπετίστας.

 Καλλιτεχνική πορεία 
Το 1998 έγινε μέλος της ορχήστρας της ΕΡΤ Βορείου Ελλάδος ενώ συνεργάστηκε με την Όπερα Θεσσαλονίκης και την Δημοτική Ορχήστρα Θεσσαλονίκης. Το 2004 έγινε μέλος της μπάντας «Επισκέπτες» του Γιάννη Αγγελάκα, με την οποία περιόδευε ως το 2010. 

Στη συνέχεια συνεργάστηκε με τον Δημήτρη Μπασλάμ στα μουσικά του παραμύθια με αφηγητή τον Αντώνη Καφετζόπουλο τα οποία παρουσιάστηκαν σε όλη την Ελλάδα.

Είναι ιδρυτικό μέλος του μουσικού συγκροτήματος «ΕΚΜΕΚ» αλλά και των "Polkar". Παράλληλα έχει συμμετάσχει σε δεκάδες δισκογραφικές δουλειές Ελλήνων καλλιτεχνών (Παύλος Παυλίδης, Γιάννης Αγγελάκας κ.α.).

Το 2013 κυκλοφόρησε την πρώτη του προσωπική δισκογραφική δουλειά, με τίτλο “Protocol”. 

Από το 2015 είναι μέλος της μπάντας του «Γιάννης Αγγελάκας & 100°C» δισκογραφώντας και περιοδεύοντας σε όλη την Ελλάδα και την Ευρώπη. 

Τον Δεκέμβριο του 2016 κυκλοφόρησε ο δεύτερος προσωπικός του δίσκος “Voyager” με αφιερώματα σε μεγάλους διεθνείς ραδιοφωνικούς σταθμούς όπως το BBC 6. 

Το 2018 κυκλοφόρησε το τρίτο του άλμπουμ με το όνομα “Invented Memories” ενώ το 2021 κυκλοφόρησε με τον Dj Mestre το "Γιορτάστε Ελεύθερα" με την συμμετοχή καλλιτεχνών όπως η Ελένη Τσαλιγοπούλου, η Ανδριάνα Μπάμπαλη, ο Αντώνης Καφετζόπουλος, ο Γιώργος Παπαγεωργίου, η Δανάη Μιχαλάκη κ.α.

Ένα χρόνο αργότερα κυκλοφόρησε το single "Το Γυαλί", το οποίο ερμηνεύει ο Φοίβος Δεληβοριάς. Τον Οκτώβριο του 2023 κυκλοφόρησε τον άλμπουμ "Epileptic Light".

Η συνεργασία με τον "Γιάννη Αγγελάκα & 100°C", τελειώνει μετά από 9 χρόνια με την συναυλία στο Δημοτικό Θέατρο Λυκαβηττού, με την συνεργασία του Ιδρύματος Ωνάση, «Ηλεκτρική Καρέκλα», Μαζί τους το πολυφωνικό σχήμα Διώνη και ένα τρίο εγχόρδων, στο πλαίσιο των Rockwave Nights 2024

Τον Απρίλιο του 2025 κυκλοφόρησε ο πέμπτος προσωπικός του δίσκο, με τίτλο «Αμήχανα Λάβαρα», όπου για πρώτη φορά είναι και ερμηνευτής. Υπογράφει τη μουσική σε όλα τα κομμάτια και τους στίχους στο μεγαλύτερο μέρος του άλμπουμ, στον οποίο μετέχει ο Φοίβος Δεληβοριάς και η Δανάη Μιχαλάκη. 

 Θέατρο 

 Τον Δεκέμβριο του 2003  συμμετείχε στην παράσταση του Κρατικού Θεάτρου Βορείου Ελλάδος, Πλατόνοφ - Τσέχωφ Αντόν
 Τον Ιανουαρίου του 2024 συμμετείχε στην παράσταση του Δημήτρη Πιατά "Οι Κωμικοί" με 25μελή θίασο και ζωντανή μουσική
 Στις 14 Ιανουαρίου 2022, ο Γιώργος Αβραμίδης μαζί με μια ομάδα σπουδαίων καλλιτεχνών παρουσιάζουν την ζωντανή μουσικοχορευτική παράσταση “Γιορτάστε Ελεύθερα”. Πρόκειται στην ουσία για την πρώτη παρουσίαση της ομώνυμης δισκογραφικής δουλειάς του σε συνεργασία με τον Dj Mestre

 Δισκογραφία 

 2013 - Protocol
 2016 - Voyager
 2018 - Invented Memories
 2021 - Γιορτάστε Ελεύθερα

 2020 - Blind Week (single)
 2020 - K​α​ι γω αέ​ρ​α​ς θα 'μ​α​ι (single)
 2020 - Sunny Days In A Cynical World (single)
 2021 - Phoenix (single)
 2022 - Γυαλί (single με τον Φοίβος Δεληβοριάς)
 2023 - Infinity (single)
 2023 - Epileptic Light
 2024 - Στο Μεταξύ (single)
 2024 - Το παιχνίδι γυρίζει (single)
 2024 - Κοραλί (single)
 2024 - Λεκές (single)
 2025 - Φουκαράς (single)
 2025 - Τρύπια Καρδιά (single)
 2025 - Σε μικροσκοπικό κουτί (single)
 2025 - Οι Τζογαδόροι (single)
 2025 - Αμήχανα Λάβαρα
 2025 - Να η ευκαιρία (single)
 2025 - Ανθρωπάκια (single)
 2025 - Είμαι καλά (single)
 2025 - Συνήθεια η μοναξιά (single)
 2025 - Σταφίδες με μέλι - Γιώργος Αβραμίδης feat. Μαρία Παπαγεωργίου (single)
 2025 - Εγώ Κι Εσύ (single)
 2025 - Αφεντάδες και σκυλιά (single)
 2025 - Είμαι καλά
 2025 - Sweet Fear Prelude (single)
 2026 - Ο Παγκοσμύωπας (single)

 Εξωτερικοί σύνδεσμοι 

 https://georgeavramidis.bandcamp.com
 https://www.youtube.com/channel/UCEoONb2GZOA8b2PQdkwr7Qw

Κατηγορία:Έλληνες μουσικοί